Va'n Unnaneys bunnit myr çhiarnaght jeh'n Impiraght Ghoaldagh. V'eh reirit fo sorçh jeh reeriaght vunraghtoil as ard-chiannoort shassoo ayns ynnyd y reeriaght Ghoaldagh. Haink jerrey lesh yn Unnaneys 'sy vlein 1961 tra va bunraght noa currit magh ayns bree. Er 31 Boaldyn 1961 haink er y çheer dy ve ny pobblaght fo'n ennym ""Pobblaght ny h-Affrick Yiass"".

Va ny kied shirveishyn baroose post ayns Nerin conaantit liorish John Anderson lesh William Bourne ayns 1791 as eh er ny yeeilley er son lhiasaghey stayd ny raaidyn. Va'n corys dy varooseyn post, dy charriadsyn as dy ""vianyn"" lhiasit ny smoo ec Charles Bianconi, soit ayns Cluain Meala, veih'n vlein 1815 myr roie-haghter y chorys arraghee Yernagh. Jiu, t'ad ny h-ard-cholughtyn baroose na Bus Éireann ayns Pobblaght Nerin as Ulsterbus ayns Nerin Hwoaie, as y daa jeu garral shirveishyn troailtagh rheamyssagh ayns dagh paart jeh'n ellan. Ta Bus Átha Cliath garral shirveishyn baroose da ard Ghivlyn mooar as ta Metro stiurey shirveishyn ayns ard Veeal Feirshtey mooar.

Ta Arrey Ynsee, Caitríona Ruane (Sinn Féin) ec y traa t'ayn, freggyrtagh son edjaghys ayns NerinHwoaie, agh er y leval ynnydagh t'eh fo stiurey queig Boayrdyn Ynsee as Lioarlannyn. Ta'n Cooinseil ry hoi Coorse, Scrutaght as Meihaghey freggyrtagh er son coyrle er coorse ny scoillyn ayns Nerin Hwoaie, stundayrtyn scrialtee as cur magh qualleeaghtyn.

Veih 1923 derrey 1943, va San Marino reirit liorish Partee Fashistagh San Marinagh (PFS). Hannee San Marino dy ve neuchommeeagh rish y Nah Chaggey Dowanagh. Dyn y wooise da shen, er 26 Mean Souree 1944 haghyr soiaghey er y çheer liorish bleaystanyn lesh yn RAF, as ad smooinaghtyn dy row y çheer ruegit liorish forseyn Germaanagh. Va tree feed dy leih marrooit myr eiyrtys rish yn obbreeaght shen. Va San Marino myr kemmyrk da thousaneyn dy leih as ad shirrey shickyrys er shaghnagh ny forseyn Cochaarjagh harrish y Linney Gothagh. Haghyr ruegys giare liorish ny forseyn Germaanagh ayns Mean Fouyir 1944, agh v'ad currit fo haart ec ny forseyn Cochaarjagh ayns Cah San Marino. Daag ny forseyn Cochaarjagh y çheer tammylt giare ny yei shen.

She annane (Ananas comosus) yn ennym cadjin er lus grianchryssagh yn-ee as er y vess echey (ga dy vel eh er credjal dy vel yn annane ny slane vess, t'eh ny chruinnaght jeh ram messyn ry-cheilley). Ta'n annane ny lus dooie jeh'n Pharaguay as y chooid yiass jeh'n Vrasseel. Ta'n annane eeit dy h-oor ny ass stainnaghyn as t'eh ry-gheddyn myr soolagh ny ayns cochianglaghyn soolagh. T'eh ymmydit ayns milljagyn ambee jerrinagh, ayns sallaidyn, myr co-reggyrt da lhongaghyn foalley, as ayns manglymyn mess.

By chlaare aitt radio Ghoaldagh eh The Goon Show, v'er ny leayrey as ny scaalheaney liorish y BBC Home Service veih'n vlein 1951 derrey'n vlein 1960, as lesh aachreelaghyn er y BBC Light Programme. Va'n chied straih, va scaalheanit eddyr Mee Voaldyn as Mee Vean Fouyir 1951, enmyssit Crazy People; va dagh straih elley enmyssit The Goon Show, enmys va lhiggit da persoonid Popeye rere Milligan hene.